L 72/18 Den Europæiske Unions Tidende 18.3.2005 (Retsakter, hvis offentliggørelse ikke er obligatorisk) RÅDET RÅDETS AFGØRELSE af 21. februar 2005 om undertegnelse og midlertidig anvendelse af en aftale i form af brevveksling mellem Det Europæiske Fællesskab og Republikken Belarus om ændring af aftalen mellem Det Europæiske Fællesskab og Republikken Belarus om handel med tekstilvarer (2005/228/EF) RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første punktum, under henvisning til forslag fra Kommissionen, og ud fra følgende betragtninger: (1), Kommissionen har på Fællesskabets vegne ført forhand- linger om en aftale om forlængelse med et år af den eksisterende aftale med Republikken Belarus om handel med tekstilvarer, samt protokollerne dertil med kvantita- tive lofter, der er tilpasset for at tage hensyn til de årlige stigningssatser og den belarussiske efterspørgsel efter nogle kategorier. Denne aftale bør anvendes midlertidigt fra den 1. januar 2005 i afventning af afslutningen af procedurerne for dens indgåelse under forudsætning af, at Republikken Belarus også anvender den midlertidigt. (2) — Aftalen bør undertegnes — TRUFFET FØLGENDE AFGØRELSE: Artikel 1 Formanden for Rådet bemyndiges til at udpege de(n) person(er), der er beføjet til at undertegne aftalen i form af brevveksling mellem Det Europæiske Fællesskab og Republikken Belarus om ændring af aftalen mellem Det Europæiske Fællesskab og Repu- blikken Belarus om handel med tekstilvarer på Fællesskabets vegne med forbehold af dens indgåelse. Artikel 2 Under forudsætning af gensidighed anvendes aftalen midlertidigt fra den 1. januar 2005 i afventning af afslutningen af procedu- rerne for den formelle indgåelse ()). Teksten til aftalen er knyttet til denne afgørelse. Artikel 3 1. Hvis Belarus misligholder sine forpligtelser i henhold til stk. 2.5 i aftalen fra 1999 ?), nedsættes kontingentet for 2005 til det gældende niveau i 2004. 2. —Afgørelsen om gennemførelse af stk. 1 træffes efter de procedurer, der er omhandlet i artikel 17 i Rådets forordning (EØF) nr. 3030/93 af 12. oktober 1993 om den fælles import- ordning for visse tekstilvarer fra tredjelande (?). Artikel 4 Denne afgørelse træder i kraft dagen efter offentliggørelsen i Den Europæiske Unions Tidende. Udfærdiget i Bruxelles, den 21. februar 2005. På Rådets vegne J. ASSELBORN Formand ()) Den dato, fra hvilken den midlertidige anvendelse får virkning, offentliggøres i Den Europæiske Unions Tidende, C-udgaven. () EFT L 336 af 29.12.1999, s. 27. () EFT L 275 af 8.11.1993, s. 1. Senest ændret ved forordning (EF) nr. 2200/2004 (EUT L 374 af 22.12.2004, s. 1).